שאלה: זוגיות - איך אני מחזקת את הבטחון העצמי: אני בת 18. מסביבי נוצרים המון המון המון זוגות שמתחתנים ולא רק מתחתנים האמת שגם אני רוצה זוגיות אבל אין לי כלכך כח להשקיע ותמיד שאומרים לי בקרוב אצלך אני אומרת אמן ותנו לי לגדול. אני מכירה את עצמי יותר מכל בנאדם אחר ולכן אני יודעת שאני עדיין לא מוכנה לקשר זוגי ואני חושבת שאם אניהרואה זוגות מתחתנים או נהיים ביחד זה גורם לי לצביטה בלב כזו. אני הייתי בכמה וכמה זוגיות חצי מהם נפרדו ממני חלק אני נפרדתי מהם, היה לי בגידה (זא שבגדו בי) ואחד מהם שהינו 4 וחצי חודשים יחד ואמרתי שאם הוא ייפרד, אני לא נותנת לאפ אחד סיכוי איתי, אני יודעת שיבואו ויגידו שלקחתי קשה אבל האמת שממש לא!! הפרידה זה הדבר הכי טוב שהוא יכל להעניק לי. לפני כמה ימים הכרתי בחור הוא בן 20 משרת בחילהאויר הוא בא לעבודה שלי עם חבר שלו מפה לשם אנחנו מדברים והשיחות ממש ממש זורמות וקלילות ואנ ממש רוצה שזה יהיה גם בזוגיות אבל קשר רציני. הבעיה שעוד כחודש וחצי אני מתגייסת ואני לא רוצה שהמרחק יפריד בנינו או יהרוס אתהקשר בקיצור אני מרגישה חסרת ביטחון ואמונה בעצמי בגלל כל ההזוגיות הקודמים שהיו לי. כמה שאלות: איך לחזק את הביטחון העצמי בנושא זוגיות? איך לבנות את הקשר בני לבינו אבל שזה גם יבוא מהצד שלו.? מה דעתך על הסיטואציה??
תשובה: לך, יעל יקרה! קראתי את שאלתך ונשמע שאת רוצה לעשות את מה שנכון לך ולא מה שכולם, דעי לך שזה לא פשוט ואני מחזקת את ידייך, המשיכי לחפש את האמת שמתאימה לך ותלכי איתה! ותעשי רק מה שמתאים לך, במיוחד בתחום הזוגיות. לפי מה שאת כותבת, את כביכול  מקנאה  בקשרים של אחרים, כשאת רואה מבחוץ שטוב להם יחד ובסה"כ את רוצה גם זוגיות טובה ובריאה. אבל, כדאי שתחשבי עם עצמך על שני דברים מרכזיים בראיה הזו: האחד, האם מה שאת רואה על פני השטח אצל זוגות אחרים זה גם מה שקורה מתחת לפני השטח אצל אותם זוגות? הכוונה שלא תמיד מה שאנחנו רואים אצל האחר זה באמת אצלו כך, לא בטוח שכ"כ זוהר וטוב כמו שאני רואה, יכול להיות שכן אבל יכול להיות שזה בא אחרי עבודה קשה של הזוג, יכול להיות הרבה דברים שאנחנו לא רואים. הדבר השני, את רואה את אותם זוגות ונגיד שטוב להם ואת רוצה גם שיהיה לך טוב. לגיטימי לחלוטין. אבל כדאי תשאלי את עצמך (ואני חושבת שהתשובה תהיה לך ברורה לפי הדברים שכתבת לנו)  האם את חושבת שמתאים לך כרגע להיות בקשר עם מישהו? לבנות קשר חזק ויציב? מתאים מכל הבחינות, פניות נפשית וגם פניות פיזית (זמן וכוח)? לעניות דעתי, בשביל לבנות זוגיות יציבה ובריאה, צריך, קודם כל, לבנות אישיות בריאה ויציבה. וזה בעצם מה שאנחנו עושים בגיל ההתבגרות, בונים את האישיות שלנו ומעצבים אותה כדי שנבוא לזוגיות מוכנים עם נפש בריאה ויציבה. גם זו שאלה שכדאי שתשאלי את עצמך, אם בניתי לעצמי אישיות יציבה שיכולה להכיל מצבים שונים ומגוונים? ובעיקר אדם אחר ששונה ממני? אדם שאיתו אני הולכת לחיות כל החיים? ומכאן, נגיע לעוד שאלה, האם בכלל את בנויה כרגע לקשר שיכול להביא לחתונה ולחיים משותפים? בעיקר בגיל בו את נמצאת, קשר הוא לא סתם קשר, הוא אמור להביא לחתונה בע"ה בעיתו ובזמנו, ולכן לא יוצאים סתם כי בא לי או מכל סיבה אחרת שאולי נשמעת הגיונית, אלא מהסיבה היחידה שאני רוצה לבנות בית נאמן בישראל עם אדם שמתאים לי וראוי לי. הדברים נחרצים משום שאם לא באים לקשר מנקודת מבט שכזו, אני רוצה להקים בית, הקשר עלול להימרח יתר על המידה וזה לא בריא ולא טוב. אין הכוונה לצאת פעם אחת ולהתחתן, ממש לא! קשר צריך להיבנות, צריך להכיר מעט את אחד השני (ממשיכים להכיר לאורך כל החיים) ושתתפתח אהבה. מקווה שכיווני החשיבה שהעלינו כאן יסייעו לך. המשיכי לפתח אותם בכיוון שמתאים ונכון לך. ובע"ה שתמצאי את האחד שלך בזמן המתאים והנכון לך. מוזמנת להמשיך לכתוב, להתייעץ, להקשות על כל דבר ועניין במייל האישי שלי שמופיע כאן למטה או באתר שלנו. הרבה שמחה וטוב, רינת rinathaber gmail.com.